Elderslie Wine Cellars, 2570, NSW | Local Wines and Beers at Bottleshops near Elderslie
Nearest Cellar 1.72 km from Elderslie NSW 2570 Die redakteur gesels met ... prof. Marinus Wiechers
Die Kerkblad 108, pp 1 –13 (2005)
Marinus Wiechers ontvang sy skoolopleiding aan die Afrikaanse Hoër Seunskool en matrikuleer in 1954. In 1959 verwerf hy die BA(Regte) en LLB-grade aan die Universiteit van Pretoria. In 1960 word hy dosent aan die Universiteit van Suid-Afrika en gedurende 1962-1963 studeer hy aan die Sorbonne, Parys, vir sy doktorale studies. In doktorsgraad verwerf hy aan die Universiteit van Pretoria in 1965. In 1966 word hy professor in die Staats- en Volkereg aan die Universiteit van Suid-Afrika.
Die wonderwerk van die boodskappers : uit die Woord
Twee groepe mense is die Sondagmôre toe Jesus opgestaan het, kort na mekaar, op pad Jerusalem toe. Daar is baie ooreenkomste tussen hulle: altwee het uit die begraafplaas vertrek, altwee gaan in dieselfde rigting, die lede van altwee groepe is ontsteld en altwee het met engele te doen gekry. In die Grieks word ook dieselfde woord gebruik om te beskryf wat hierdie twee groepe in Jerusalem gaan doen: hulle gaan haastig om belangrike nuus te vertel. En kyk, selfs die inhoud van hulle boodskap is dieselfde. Altwee groepe gaan vertel dat Jesus Christus uit die graf opgestaan het!
In die kerklike maalstroom : redaksioneel
Die Kerkblad 108, pp 6 –7 (2005)
Die veranderings wat sedert 1994 op haas elke terrein van die lewe in Suid-Afrika plaasgevind het, het talle inwoners van die land soos &apos;n tsoenami-golf getref. Nie net was die politieke omwentelings vir talle &apos;n traumatiese ervaring nie, maar die golf van teologiese vrysinnigheid wat in &apos;n beweging soos die Nuwe Hervorming oor die land gespoel het, het die onsekerheid en twyfel laat toeneem.
Zimbabwe : wat kan kerke in SA doen? : hoofartikel
Die Kerkblad 108, pp 8 –10 (2005)
Terwyl ons hierdie artikel skryf is die afloop van die verkiesing in Zimbabwe nog onbekend, en die vraag of dit &apos;n vrye en regverdige verkiesing was is nog nie beantwoord nie. Teen die tyd dat hierdie uitgawe van Die Kerkblad verskyn is dit al ou nuus.
"Die laaste vyand wat vernietig word is die dood" - 1 Korintiërs 15:20-28; 1 Tessalonisense 4:14 : skrifstudie
G.H. (Drikus) Buys
Die Kerkblad 108, pp 9 –10 (2005)
"Die laaste vyand wat vernietig word is die dood." Die dood is ons metgesel in hierdie lewe. Die dag as ons gebore word is die beginsel van die dood alreeds in ons lewe. Hierdie lewe, soos die Doopformulier lui, "is ?n voortdurende sterwe", of soos die ou Doopformulier dit gestel het, "&apos;n gestadigde dood". Hierdie aardse lewe het ?n einde en hier staan ons voor die realiteit van die dood.
Leef uit die oorwinning van Christus! : aktuele tema
Die Kerkblad 108, pp 14 –15 (2005)
Die dood, wat ons nie uit ons eie kon oorwin nie, word in Efesiërs beskryf: "Julle was dood as gevolg van julle oortredings en sondes wat voorheen julle lewenswyse gekenmerk het. Julle het gelewe soos hierdie sondige wêreld en julle laat lei deur die vors van die onsigbare magte ..." (Ef 2:1, 2).
Tussen uittog (Pasga) en Sinai (wetgewing) : aktuele tema
Israel se uittog uit Egipte het &apos;n belangrike plek in die openbaringsgeskiedenis. Dit verkondig dat God &apos;n mens uit die ondergang en dood red. Dan eer &apos;n mens God uit dankbaarheid en lewe jy soos Hy in sy tien gebooie van ons vra.
Lees die Ou Testament in die lig van die vervulde heil in Christus : aktuele tema
Frans Lion- Cachet
Ons lees almal die Bybel. As iemand ons sou vra of die Ou Testament en die Nuwe Testament gesag het sal ons seker sonder twyfel antwoord dat God ons albei Testamente as sy Woord gegee het en dat albei vertel Wie God is, hoe ons Hom moet eer en hoe ons gered kan word.
"Gaan dan heen" ... na die Moslems : aktuele tema
Tans is Islam die snel-groeiendste godsdiens in die wêreld. Die jaarlikse statistiese tabel vir wêreldsending dui aan dat die Islam groei teen 2.11%. Die Christendom daarenteen groei slegs met 1.27%. In Afrika is die Christendom en Islam beide groot en groeiende godsdienste. Christene wat in Afrika sendingwerk doen word gekonfronteer met die uitdaging om effektief na Moslems uit te reik. Effektiewe uitreik word egter gekniehalter omdat die Islam (wat self &apos;n missionêre godsdiens is) enige inmenging van buite teenstaan.
Riglyne oor ... seksuele etiek : aktuele tema
Ons wil in hierdie artikel so paar gedagtes deel oor &apos;n saak wat in ons tyd weer baie aktueel geraak het, en dit is die saak van seksuele etiek. Of sommer eenvoudig gesê: wat ons bely oor die seksuele daad en die ruimte waar dit mag plaasvind.
Wat het Sinode Middellande besluit? : aktuele tema
Sinode Middellande het verlede jaar van 30 November tot 3 Desember vergader - die eerste vergadering na byna tien jaar. Daar was &apos;n paar struikelblokke in die pad van hierdie Sinode en baie het dit as nie-funksioneel getipeer. Tog was dit &apos;n baie vrugbare ontmoeting.
Die wie, wat en hoe van die sewende konvent van Reformatoriese Kerke : aktueel
Die Kerkblad 108, pp 26 –28 (2005)
Op 3 en 4 Maart vanjaar het die Konvent van Reformatoriese Kerke vir die sewende keer bymekaar gekom. Op die eerste dag is ?n konferensie gehou oor die regering se verantwoordelikheid en die kerk se roeping ten opsigte van misdaad en geweld in die land. Die tweede dag is benut vir die gewone jaarvergadering waarop gefokus is oor bediening in die gereformeerde tradisie.
Die uitverkiesing... &apos;n nagmerrie? : aktueel
Die Kerkblad 108, pp 29 –31 (2005)
As dit waar is dat die kerke van Gereformeerde inslag deesdae min aandag aan die uitverkiesingsleer gee was dit vroeër anders gesteld. Ons Gereformeerde kerkvaders het die leer van die uitverkiesing sterk beklemtoon as een van die sentrale leerstukke van die kerk. Calvyn het so ver gegaan om dit "die hart van die kerk" te noem. Vir die lidmate van die Gereformeerde kerke was die feit dat God hulle in genade uitgekies het steeds van die allergrootste belang: hulle het vanuit hierdie oortuiging gedink en geleef.
Drie dringende dorings in die vlees : diskussie
Die Kerkblad 108, pp 32 –34 (2005)
Daar is drie dringende dorings in die vlees van die GKSA. Ek wil vandag versigtig en sensitief &apos;n paar sinne oor hierdie akute skerppuntige indringers skryf en enkele vrae vra, en - les bes - versoeke rig. (As jy met dorings werk, werk jy só: versigtig en sensitief.)
Nog gedagtes oor skepping / evolusie : diskussie
Die Kerkblad 108, pp 35 –37 (2005)
Die gesprek oor evolusie en die Bybel en die geloof sal aanhou solank hierdie aardse bedeling daar is. Dat ons deels ken en deels profeteer (in die sin van teoretiseer) is ewe waar.
Perspektiewe op die prediking in Nederland : besinning
Die Kerkblad 108, pp 38 –39 (2005)
In hierdie artikel wil ek graag vertel oor my ervaring met resente ontwikkelinge rondom die prediking in Nederland. Hoe word gepreek in &apos;n dramaties toenemend sekulariserende land en Europese Unie?
"Oor die eindtyd" : besinning
Die Kerkblad 108, pp 40 –41 (2005)
Die feit van Christus se wederkoms spreek prominent deur die hele Bybel tot en met die finale belofte in Openbaring 22:20: "Ja, Ek kom gou, Amen".
Hoe kerkrade kan help om intekenare vir Die Kerkblad te werf
Hierdie kamp was nie jou normale kamp nie, aangesien dit nie jou normale groep mense was wat die kamp bygewoon het nie. Twaalf studente, opgewonde oor die lewe, het saam met &apos;n entoesiastiese ds. Johan van Heyningen die Majubaberge aangepak om vir &apos;n week lank in afsondering te konsentreer op die belangriker dinge in die lewe. Die doel van die kamp was geloofsverdieping, mekaar-bediening en die versterking van leierskapvermoëns.
Drakensberg Naskoolse Jeugkamp 2005
Ons het weer die geleentheid om &apos;n hele langnaweek in die pragtige natuurskoon van die Drakensberge te kuier.